**Цэнтр крэатыўных тэхналогій «Тумо»** (арм.: Թումո ստեղծարար տեխնոլոգիաների կենտրոն) — навучальны цэнтр у горадзе Ерэван, Арменія. Заснаваны ў 2011 годзе. Цэнтр навучае асоб у узросце ад 12-18 працы ў IT-сферы з выкарыстаннем сучасных тэхналогій.

Гісторыя
--------

Сэм Сіманян на панэльнай дыскусіі AGBU у Ерэване (красавік 2015).
«Тумо» спрадвечна задумваўся як цэнтр пасляшкольнай адукацыі для падлеткаў. Заснавальнікам цэнтра стаў амерыканскі прадпрымальнік армянскага паходжання Сэм Сіманян. Будаванне цэнтра пачалося ў 2003 годзе і скончылася ў 2009—2010 гадах. Урачыстае адкрыццё цэнтра «Тумо» адбылося 14 жніўня 2011 года і суправаджалася канцэртам рок-музыкантаў Сержа Танкяна і Dorians.

За першыя 5 гадоў існавання цэнтра ў ім прайшлі навучанне больш 10 тысяч чалавек. У 2016 годзе цэнтр крэатыўных тэхналогій «Тумо» апынуўся на першым месцы рэйтынгу інавацыйных школ свету, складзенага французскім часопісам «We demain».

Навучанне
---------

Цэнтр «Тумо» размешчаны ў даліны ракі Раздан каля парка імя Туманяна.
Навучанне ў цэнтры арганізавана па чатырох кірунках: анімацыя, распрацоўка гульняў, вэб-распрацоўка і лічбавыя сродкі масавай інфармацыі. Таксама надаецца ўвага заняткам танцамі, спортам і музыкай. Урокі па абавязковай дысцыпліне праходзяць двойчы на тыдзень. Цыкл навучання доўжыцца два гады.

Цэнтр «Тумо» ў Ерэване займае плошчу 6000 квадратных метраў на першых двух паверхах сучаснага будынка, спраектаванага ліванскім архітэктарам Бернарам Хуры. Астатнія паверхі здаюцца ў арэнду, з гэтых прыбыткаў фармуецца бюджэт цэнтра.

Пашырэнне
---------

У студзені 2013 года, пры падтрымцы Цэнтральнага банка Арменіі «Тумо» адкрыў праграму навучання ў Дыліжане. У партнёрстве з Усеармянскім дабрачынным саюзам «Тумо» адкрыў філіял у Гюмры ў маі 2015 года. У верасні 2015 года быў адкрыты філіял у горадзе Сцепанакерт у Нагорным Карабаху.

Зноскі
------

1. 1 2  Армянский центр «Тумо» возглавил рейтинг самых инновационных школ мира по версии журнала We Demain // newsarmenia.am
2. ↑  Tumo Center for Creative Technologies to Open in Yerevan, Armenia **(нявызн.)**.  PR Newswire (29 чэрвеня 2011).
3. 1 2 3 4 5 6  «В „Тумо" ребята начинают понимать, что в мире намного больше возможностей, чем им казалось ранее» Архівавана 18 красавіка 2017. // express.am
4. ↑  Tumo Center: Closing the Cycle, Keeping Armenia’s Youth Engaged **(нявызн.)**(недаступная спасылка).  The American Times (24 красавіка 2013). Архівавана з першакрыніцы 14 жніўня 2020. Праверана 19 красавіка 2017.
5. ↑  Tumo's Grand Opening in Yerevan **(нявызн.)**(недаступная спасылка).  Tumo (14 жніўня 2011). Архівавана з першакрыніцы 2 снежня 2013. Праверана 19 красавіка 2017.
6. ↑  *Barsoumian, Nanore*. Students Create Own Career Path in Armenia **(нявызн.)**.  The Armenian Weekly (4 кастрычніка 2013).
7. ↑  Gyumri Tumo Center to Open in Spring 2015 **(нявызн.)**.  Asbarez (14 лістапада 2014).(недаступная спасылка)
8. ↑  "Tumo Center Opens in Stepanakert". 1 September 2015. Архівавана з арыгінала 6 кастрычніка 2017. Праверана 19 красавіка 2017. `{{cite news}}`: Невядомы параметр `|deadurl=` ігнараваны (прапануецца `|url-status=`) (даведка) Архівавана 6 кастрычніка 2017. Архіўная копія **(нявызн.)**(недаступная спасылка). Архівавана з першакрыніцы 6 кастрычніка 2017. Праверана 19 красавіка 2017.
9. ↑  Stepanakert "Tumo" Center is planned to be launched in September **(нявызн.)**.  Armenpress (13 жніўня 2015).

Спасылкі
--------

* Афіцыйны сайт (англ.)